b'\n_START_ARTICLE_\nAlfred Hitchcock Presents\n_START_PARAGRAPH_\nAlfred Hitchcock Presents (Alfred Hitchcock predstavlja) je ameri\xc5\xa1ka \xc4\x8drnobela TV-serija, ki jo je produciral in ob\xc4\x8dasno tudi re\xc5\xbeiral Alfred Hitchcock. Zanjo je zna\xc4\x8dilna napeta, rahlo ironi\xc4\x8dna zgodba, za\xc4\x8detna glasba\xc2\xa0\xc2\xbbPogrebni mar\xc5\xa1 za marioneto\xc2\xab\xc2\xa0ter ironi\xc4\x8dni Hitchcockov govor na za\xc4\x8detku in na koncu epizode. Vsaka epizoda je trajala pribli\xc5\xbeno 25 minut. Predvajana je bila med letoma 1955 in 1962. Potem so ji dol\xc5\xbeino podalj\xc5\xa1ali na 50 minut in jo preimenovali v The Alfred Hitchcock Hour (Ura s Hitchcockom). Sledile so \xc5\xa1e tri sezone do leta 1965.'